شەفەق نیوز/ میدیایل راگەیانن میسری، باس هویردەکاریەیل
ئەو تاوان قیزەوەنە کردن ک لە شار مەحەلە کوبرا لە پارێزگای غەربی ئەی میسر بویە، ک
گەنجیگ وەدەس دەزویرانەگەی تاسیایە.
ئەو تاوان قەیزەوەنە، وەگورەی رووژنامەی
"ئەلشرووق" میسری، لەناو ئەو ماڵە بویە ک کوڕەگە وەرد دەزویرانەگەی ئامادەی
کردنە تا دویای سویریان لەناوی داکاسیەن.
دەزگا ئەمنیەیل ئاگاداری وەپیان رەسیە ک دویەتیگ
لەتەمەن خوار بیس سالان، لەچگ سەری ناسە قوڕگ کوڕیگ لە تەمەن ١٩ ساڵان، ک دەزویران
دویەتەگەس، وتەگبیر داشتنە دویای چەن رووژیگ سویر بکەن، و کوڕەگە هاوردنەسە خەسخانە،
و لەورا گیانی لەدەسدایە.
رووژنامەگە لە زوان یەکیگ لە کەسوکارەیل قوربانیەگە
وت: کوڕەگە چیە تا کارەیل ئامادەکاری لەناو شوقەگەی تەواو بکەێد، گوایە تا لە رووژ
جمعەی ئایندە سویر بکەێد.
وتیش: کوڕەگە دەزویرانەگەی وەگەرد کوڕیگتر وە
رویتی لەناو شوقەگە دیە، و دویەتەگە لە رخ رسوایی وە لەچگ سەری دەزویران خوەی تاسانیە.
ئیجا، دویەتەگە تەلەفۆن داڵگ قوربانیەگە کردیە،
وتیە: کوڕەگە لەهووش خوەی چگە، تا بوەنەی خەسخانە.
لە خەسەخانە، پزشکەیل ئاشکرای شوین تاسیان لەقەی
مل کوڕەگە کردنە، تا ئاگادار پولیس کردنە، و ئەرا پزشک دادوەری بریا.
